律勞卑

律勞卑又叫納鼻夏，係英國人。《香港雜記》記做納鼻夏名威利林尊。佢係英國皇家水師軍官。亦係政治人同外交人。

名
律勞卑係Lord Napier之譯。而納鼻夏係Napier之譯。威利林係William，尊係John。

駐省商務大臣
一八三三年，鑑於年尾東印度公司二百年滿約，唔再獨佔中國貿易。理藩院彭夏士頓，同律勞卑好熟，任律勞卑做駐省商務大臣。九月十號正式任命，是爲英國全權大臣。亦任名萄魯頓爲左副商務大臣。爹鼻士爲右副商務大臣。呢兩人舊時係東印度公司嘅驗貨官。十月，佢哋坐英國皇家水師戰船顏頓麥去省城。

一八三四年七月十五號，律勞卑到澳門。十日後到省城。之不過佢唔識規舉，最後兩廣總督要佢返澳門先。又派過船打省城。最後失敗，鬱鬱而終，死喺澳門。

類:英國軍人
類:英國政治人
類:英國外交官